Årsmelding Tårnlauget 2019

Hjellsåstårnet ble i 2019 også svært mye brukt. Vi bytter ut gjesteboka i tårnet flere ganger i året. Både nye og gamle gjester skriver seg inn i gjesteboka, men ikke alle og ikke hver gang, så det er vanskelig å anslå besøkstall. 
Vinteren 2019 hadde vi skiløype opp til tårnet. Selv om traseen foreløpig ikke er en del av det offisielle skiløypenettet i marka. 
Det var planlagt en konsert i tårnet i begynnelsen av juni, men den ble dessverre avlyst pga dårlig vær.
I midten av juni fikk Trånlauget et diplom fra Rotary, «Certificate of Appreciation», for innsatsen som er gjort med byggingen av tårnet og alt det har betydd for folk i området.
I løpet av våren og sommeren jobbet vi videre med å utbedre skiløypa opp til tårnet. Deler av stien er drenert og vi har lagt på treflis på utsatte steder. Det er fortsatt behov for utbedring, men vi trenger uansett vintervær og snø for å kunne lage skiløyper på vinteren.
Sommeren 2019 fikk vi tillatelse til å sette opp en utedo i nærheten av tårnet. Den stod ferdig bygget i september.
I Desember ble vi ferdige med en ny trapp som start på stien fra veien ved Vientjern opp mot tårnet.
Høsten 2019 jobbet vi også med turkart. Vi fikk god hjelp fra Geir Trøan i SKIMT orientering, og grafikkavdelingen i Ski Bygg. Kartene var ferdige ved overgangen til 2020, men ble ikke hengt opp i 2019.
Økonomien i Tårnlauget er fortsatt god. I 2019 hadde vi ingen prosjekter vi søkte særskilt om penger til, men vi fikk to uforutsette pengegaver fra folk i Kråkstad (20000,- og 5000,-). 
Tårnlauget består av Ragnar Skaarer, Per Stranna, Sverre Fladberg, Gunnar Ausland og Bernt Inge Stormoen. Kjell Kristian Aarmo er fortsatt med, men mindre aktiv. I tillegg til medlemmene i Tårnlauget har vi fått god hjelp av andre fra Kråkstad til dugnad og annet, blant annet Harald Eckbo, Per Kristian Høyum og Ole Gunnar Ausland.


18. mars 2020
På vegne av Tårnlauget, Kråkstad IL
Bernt Inge Stormoen






